Võsalõikusega jõudsin kolmnurkse langi kõige teravamasse tippu, kus kaks kraavi kokku saavad. Jää kannab endiselt ja  sain kallastelt pajupõõsaid noorte kuuskede vahelt maha lõigata. Kraavi alguses õitsesid mõni aasta tagasi madala rohu sees jaanililled. Tegin seda nurka võsast puhtamaks, ehk siis tuleb valgust juurde. Jaanililled on viimasel ajal haruldaseks muutunud, sest pole enam selliseid looduslikke karjamaid nagu kunagi varem, kui talumaadel maaparandust polnud tehtud. Ehk näitavad nad end ka sel kevadel.